מעלה חבר

מַעֲלֵה חֶבֶר (שמו הרשמי: פְּנֵי חֶבֶר) הוא התנחלות ויישוב קהילתי דתי בהר חברון, השייך למועצה אזורית הר חברון.

היישוב נקרא על שם נחל חבר שראשיתו בסמוך ליישוב. הוא הוקם בשנת 1982 כהיאחזות נח"ל ואוזרח בשנת 1983. כעבור שנים ספורות המקום ננטש כמעט לגמרי.
ישיבת שבי חברון בראשות הרב בלייכר שלחה אברכים נשואים ורווקים להשתקע במקום ואלה קלטו משפחות נוספות. בין האברכים שהתגוררו ביישוב היה גם הרב מנחם פרל, שכיהן כרב היישוב. בשנת 2012 אוכלס שלב ד' בידי זוגות צעירים. בשנת 2017 נבנתה שכונה חדשה בשם "מצפה הנחל", שלב א' אוכלס. ביישוב מספר מוסדות חינוך: ישיבה קטנה, ישיבה תיכונית, כולל ללימודי רבנות, שני גני ילדים, צהרון ומעון יום של משרד הכלכלה והתעשייה. קיים בו סניף נפרד של תנועת הנוער בני עקיבא.

אוכלוסיית היישוב משתייכת לזרם הדתי לאומי.

תיירות
 בסמוך ליישוב כמה אתרים ארכאולוגיים, ובהם תל זיף, חורבת אריסטובוליה וחורבת יקים. מהיישוב נשקפים נופי מדבר יהודה וים המלח.
 מדרשת מעלה חבר- הפועלת ביישוב מפעילה סדנאות, הרצאות ואירוח ביישוב. חדרי האירוח צופים למדבר יהודה.
מרכז המבקרים של מפעל הבוטיק הולי קקאו המייצר שוקולד נמצא בלב היישוב
הכביש המוביל ליישוב עובר דרך מצפה שלושת המלאכים המוכר גם כהקין או נבי יקין. 500 מטר משם נמצא עין זיו המתאים לרחצה.

קישורים חיצוניים

 
 מעלה חבר, באתר מועצה אזורית הר חברון
 מעלה חבר, במרכז המידע לנגב ולגליל של תנועת אור

הערות שוליים

יישובים שהוקמו ב-1982
היאחזויות נח"ל
ישראל: יישובים קהילתיים
יישובים דתיים ביהודה ושומרון
מדבר יהודה
הר חברון